title: Provedbena uredba Komisije (EU) 2018/604 оd 18. travnja 2018. o izmjeni Provedbene uredbe (EU) 2015/2447 u pogledu postupovnih pravila za lakše dokazivanje povlaštenog podrijetla robe u Uniji i stavljanju izvan snage uredaba (EEZ) br. 3510/80 i (EZ) br. 209/2005

text:
               20.4.2018

               HR

               Službeni list Europske unije

               L 101/22

         PROVEDBENA UREDBA KOMISIJE (EU) 2018/604
   оd 18. travnja 2018.
   o izmjeni Provedbene uredbe (EU) 2015/2447 u pogledu postupovnih pravila za lakše dokazivanje povlaštenog podrijetla robe u Uniji i stavljanju izvan snage uredaba (EEZ) br. 3510/80 i (EZ) br. 209/2005
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 66. točku (a),
   budući da:

               (1)

               Provedbenom uredbom Komisije (EU) 2015/2447 (2) utvrđuju se, među ostalim, postupovna pravila iz članka 64. stavka 1. Uredbe (EU) br. 952/2013 („Zakonik”) za lakše dokazivanje povlaštenog podrijetla robe u Uniji.

               (2)

               Zadnja rečenica članka 68. stavka 1. Provedbene uredbe (EU) 2015/2447 trenutačno se odnosi na primjenu mutatis mutandis odjeljka 2. pododjeljaka od 2. do 9. te uredbe, koji se odnose na pravila o podrijetlu za opći sustav povlastica (OSP) Unije. Međutim, samo su neke odredbe iz tih pododjeljaka relevantne u kontekstu registracije izvoznika izvan okvira OSP-a Unije. Stoga je potrebno utvrditi te odredbe. Budući da obveza Komisije da trećoj zemlji s kojom Unija ima povlašteni režim priopći adrese carinskih tijela nadležnih za provjeru isprave o podrijetlu koju popunjava registrirani izvoznik u svakom slučaju proizlazi iz odredaba predmetnog režima, ona stoga ne bi više trebala biti utvrđena u Provedbenoj uredbi (EU) 2015/2447. Prijelazna odredba iz Provedbene uredbe (EU) 2015/2447 kojom se privremeno dopušta izvozniku koji nije registriran, ali je ovlašteni izvoznik u Uniju, da popuni ispravu o podrijetlu zastarjela je i trebalo bi je ukinuti. Radi pojednostavnjenja i dosljednosti povlaštenih režima manje pošiljke čiji uvoz nije trgovinske naravi trebalo bi izuzeti od obveze predočenja isprave o podrijetlu ako je takvo izuzeće dopušteno, ali nije izravno utvrđeno u povlaštenom režimu. Budući da ima i drugih načina za identifikaciju izvoznika i da u Uniji potpis ne doprinosi pravnom statusu isprave o podrijetlu, od izvoznika se ne bi trebalo zahtijevati da potpišu takav dokument ako je to dopušteno, ali nije izravno utvrđeno u povlaštenom režimu.

               (3)

               Pravila utvrđena u članku 69. Provedbene uredbe (EU) 2015/2447 u pogledu zamjene dokaza o povlaštenom podrijetlu koji su izdani ili sastavljeni izvan okvira OSP-a Unije trebala bi se šire primjenjivati na isprave o podrijetlu. Uz to, trebalo bi razjasniti oblik u kojem se može izdati ili sastaviti zamjenska isprava o podrijetlu.

               (4)

               Trebalo bi utvrditi pravila za lakše određivanje u Uniji povlaštenog podrijetla prerađenih proizvoda dobivenih od robe sa statusom povlaštenog podrijetla. Budući da je cilj tih pravila zaštita predmetnih gospodarskih subjekata od štetnih i nenamjernih posljedica spajanja postupka prerade pod carinskim nadzorom s postupkom unutarnje proizvodnje u Zakoniku, ona bi se trebala primjenjivati retroaktivno od datuma početka primjene Zakonika.

               (5)

               Članak 80. stavak 2. Provedbene uredbe (EU) 2015/2447 trebao bi uključivati upućivanje na novi Prilog 22-06 A koji sadržava obrazac zahtjeva koji izvoznici iz država članica trebaju upotrebljavati za registraciju u sustavu REX, dok je Prilog 22-06 namijenjen registraciji izvoznika u zemljama korisnicama OSP-a. Stoga se novi Prilog 22-06 A treba umetnuti u Provedbenu uredbu (EU) 2015/2447, a Prilog 22-06 toj uredbi trebalo bi na odgovarajući način izmijeniti. Kao posljedica uvođenja novog Priloga 22-06 A trebalo bi izmijeniti i članke 82., 83. i 86. Provedbene uredbe (EU) 2015/2447. Budući da ima i drugih načina za identifikaciju izvoznika i da u Uniji potpis ne doprinosi pravnom statusu isprave, od izvoznika se ne bi trebalo zahtijevati da potpišu tvrdnju o podrijetlu iz članka 92. Provedbene uredbe (EU) 2015/2447. Stavci 1., 2. i 3. tog članka trebali bi se primjenjivati mutatis mutandis na tvrdnje o podrijetlu koje sastavljaju izvoznici u Uniji ne samo za potrebe dvostrane kumulacije iz članka 53. Delegirane uredbe Komisije (EU) 2015/2446 (3) nego i za deklariranje podrijetla robe izvezene u zemlju korisnicu OSP-a Norveške, Švicarske ili Turske za potrebe kumulacije s materijalima podrijetlom iz Unije. Članak 92. Provedbene uredbe (EU) 2015/2447 trebalo bi stoga na odgovarajući način izmijeniti.

               (6)

               Prilog 22-07 Provedbenoj uredbi (EU) 2015/2447 trebalo bi izmijeniti kako bi se odredila oznaka koju izvoznik treba navesti ako se tvrdnja o podrijetlu odnosi na proizvode podrijetlom iz Ceute i Melille. Trebalo bi ga izmijeniti i kako bi se odražavala obveza izvoznika da navede podrijetlo stavljanjem oznake „EU” ako se tvrdnja o podrijetlu odnosi na proizvode podrijetlom iz Unije.

               (7)

               Uredba Komisije (EEZ) br. 3510/80 (4) zastarjela je jer su odredbe iz te uredbe zamijenjene odredbama utvrđenima u Delegiranoj uredbi (EU) 2015/2446 i Provedbenoj uredbi (EU) 2015/2447. Stoga bi je trebalo staviti izvan snage radi pravne sigurnosti i transparentnosti.

               (8)

               Uredbom Komisije (EZ) br. 209/2005 (5) odobravaju se izuzeća od obveze utvrđene u Uredbi Vijeća (EZ) br. 1541/98 (6) o podnošenju dokaza o podrijetlu za tekstilne proizvode iz odsjeka XI. kombinirane nomenklature. Uredba (EZ) br. 1541/98 stavljena je izvan snage Uredbom (EU) br. 955/2011 Europskog parlamenta i Vijeća (7). Uredba (EZ) br. 209/2005 stoga je zastarjela i trebalo bi je staviti izvan snage radi pravne sigurnosti i transparentnosti.

               (9)

               Mjere predviđene u ovoj Uredbi u skladu su s mišljenjem Odbora za carinski zakonik,

         DONIJELA JE OVU UREDBU:
   Članak 1.
   Provedbena uredba (EU) 2015/2447 mijenja se kako slijedi:

               1.

               Članak 68. mijenja se kako slijedi:

                           (a)

                           zadnja rečenica stavka 1. zamjenjuje se sljedećim:
                           „Članci 80., 82., 83., 84., 86., 87., 89. i 91. ove Uredbe primjenjuju se mutatis mutandis.”;

                           (b)

                           u prvoj rečenici stavka 2. riječi „članci 10. i 15.” zamjenjuju se riječima „članak 10. stavak 1. i članak 15.”;

                           (c)

                           stavci 3. i 5. brišu se;

                           (d)

                           umeću se sljedeći novi stavci 6. i 7.:
                           „6.   Ako na temelju povlaštenog režima Unija može izuzeti proizvode s podrijetlom od obveze dostavljanja isprave o podrijetlu, to se izuzeće primjenjuje pod uvjetima utvrđenima u članku 103. u mjeri u kojoj ti uvjeti nisu predviđeni u predmetnom povlaštenom režimu.
                           7.   Ako se na temelju povlaštenog režima Unija može odreći zahtjeva da ispravu o podrijetlu potpisuje izvoznik, taj se potpis ne zahtijeva.”.

               2.

               Članak 69. zamjenjuje se sljedećim:
               „Članak 69.
               Zamjena isprava o podrijetlu koje su izdane ili sastavljene izvan okvira OSP-a Unije
               (članak 64. stavak 1. Zakonika)
               1.   Ako proizvodi s podrijetlom obuhvaćeni ispravom o podrijetlu koja je prethodno izdana ili sastavljena za potrebe povlaštene tarifne mjere iz članka 56. stavka 2. točke (d) ili (e) Zakonika, koja nije mjera OSP-a Unije, još nisu pušteni u slobodni promet te su stavljeni pod nadzor carinskog ureda Unije, izvorna isprava o podrijetlu može se zamijeniti jednom zamjenskom ispravom o podrijetlu ili više njih za potrebe slanja svih ili nekih od tih proizvoda drugdje unutar Unije.
               2.   Zamjenska isprava o podrijetlu iz stavka 1., u istom obliku kao izvorna isprava o podrijetlu ili u obliku zamjenske tvrdnje o podrijetlu, sastavljene mutatis mutandis u skladu s člankom 101. i Prilogom 22-20, može se izdati za ili je može sastaviti bilo koji od sljedećih subjekata:

                           (a)

                           izvoznik koji je ovlašten ili registriran u Uniji i koji ponovno šalje robu;

                           (b)

                           ponovni pošiljatelj robe u Uniju ako ukupna vrijednost proizvoda s podrijetlom u izvornoj pošiljci koju treba podijeliti ne premašuje primjenjivi vrijednosni prag;

                           (c)

                           ponovni pošiljatelj robe u Uniju ako ukupna vrijednost proizvoda s podrijetlom u izvornoj pošiljci koju treba podijeliti premašuje primjenjivi vrijednosni prag te ako ponovni pošiljatelj uz zamjensku ispravu o podrijetlu priloži presliku izvorne isprave o podrijetlu.

                     Ako zamjena izvorne isprave o podrijetlu nije moguća u skladu s prvim podstavkom, zamjensku ispravu o podrijetlu iz stavka 1. u obliku potvrde o prometu robe EUR.1 može izdati carinski ured pod čiji je nadzor roba stavljena.
               3.   Ako je zamjenska isprava o podrijetlu potvrda o prometu robe EUR.1, ovjera carinskog ureda koji izdaje zamjensku potvrdu o prometu robe EUR.1 upisuje se u polje 11. potvrde. Podaci u polju 4. potvrde koji se odnose na zemlju podrijetla moraju biti istovjetni podacima u izvornoj ispravi o podrijetlu. Polje 12. potpisuje ponovni pošiljatelj. Ponovni pošiljatelj koji potpisuje polje 12. u dobroj vjeri nije odgovoran za točnost podataka upisanih u izvornu ispravu o podrijetlu.
               Carinski ured od kojeg se traži izdavanje zamjenske potvrde o prometu robe EUR.1 na izvornu ispravu o podrijetlu ili na njezin privitak upisuje težinu, brojeve, vrstu proizvoda koji se šalju dalje i njihovu zemlju odredišta, kao i serijske brojeve odgovarajuće zamjenske potvrde ili zamjenskih potvrda. Izvornu ispravu o podrijetlu mora čuvati najmanje tri godine.”.

               3.

               Umeće se sljedeći članak 69.a:
               „Članak 69.a
               Povlašteno podrijetlo prerađenih proizvoda dobivenih od robe koja ima status povlaštenog podrijetla
               (članak 64. stavak 1. Zakonika)
               1.   Ako se roba koja nije roba Unije i ima status povlaštenog podrijetla u okviru povlaštenog režima između Unije i trećih zemalja stavlja u postupak unutarnje proizvodnje, smatra se da prerađeni proizvodi od nje pri puštanju u slobodni promet imaju isti status povlaštenog podrijetla kao i ta roba.
               2.   Stavak 1. ne primjenjuje se u sljedećim slučajevima:

                           (a)

                           proizvodne radnje uključuju i robu koja nije roba Unije i koja nije navedena u stavku 1., uključujući robu sa statusom povlaštenog podrijetla u sklopu nekog drugog povlaštenog režima;

                           (b)

                           prerađeni proizvodi dobiveni su od istovrijedne robe iz članka 223. Zakonika;

                           (c)

                           carinska tijela odobrila su privremeni ponovni izvoz robe za daljnju preradu u skladu s člankom 258. Zakonika.

                     3.   Ako se primjenjuje stavak 1., isprava o podrijetlu izdana ili sastavljena za robu koja se stavlja u postupak unutarnje proizvodnje smatra se ispravom o podrijetlu koja se izdaje ili sastavlja za prerađene proizvode.”;

               4.

               Članak 80. stavak 2. zamjenjuje se sljedećim:
               „2.   Nadležna tijela država korisnica po primitku cjelokupnog obrasca zahtjeva iz Priloga 22-06 bez odgode izvozniku dodjeljuju broj registriranog izvoznika i u sustav REX unose broj registriranog izvoznika, podatke o registraciji i datum od kojeg je registracija važeća u skladu s člankom 86. stavkom 4.
               Carinska tijela država članica po primitku cjelokupnog obrasca zahtjeva iz Priloga 22-06 A bez odgode izvozniku ili, prema potrebi, ponovnom pošiljatelju robe dodjeljuju broj registriranog izvoznika i u sustav REX unose broj registriranog izvoznika, podatke o registraciji i datum od kojeg je registracija važeća u skladu s člankom 86. stavkom 4.
               Nadležna tijela zemlje korisnice ili carinska tijela države članice obavješćuju izvoznika ili, prema potrebi, ponovnog pošiljatelja robe o broju registriranog izvoznika koji je dodijeljen tom izvozniku ili ponovnom pošiljatelju robe i o datumu od kojeg je registracija važeća.”.

               5.

               Članak 82. mijenja se kako slijedi:

                           (a)

                           stavak 7. zamjenjuje se sljedećim:
                           „7.   Ako je izvoznik dao suglasnost potpisom polja 6. obrasca iz Priloga 22-06 ili Priloga 22-06 A, ovisno o tome koji se primjenjuje, Komisija stavlja na raspolaganje javnosti sljedeće podatke:

                                       (a)

                                       ime registriranog izvoznika kako je navedeno u polju 1. obrasca iz Priloga 22-06 ili Priloga 22-06 A, prema potrebi;

                                       (b)

                                       adresu mjesta gdje se nalazi poslovni nastan registriranog izvoznika kako je navedena u polju 1. obrasca iz Priloga 22-06 ili Priloga 22-06 A, prema potrebi;

                                       (c)

                                       podatke za kontakt kako su navedeni u polju 1. i polju 2. obrasca iz Priloga 22-06 ili Priloga 22-06 A, prema potrebi;

                                       (d)

                                       indikativni opis robe koja ispunjava uvjete za povlašteno postupanje, uključujući indikativni popis tarifnih brojeva ili poglavlja Harmoniziranog sustava, kako je naveden u polju 4. obrasca iz Priloga 22-06 ili Priloga 22-06 A, prema potrebi;

                                       (e)

                                       EORI broj registriranog izvoznika kako je naveden u polju 1. obrasca iz Priloga 22-06 A ili identifikacijski broj subjekta (TIN) registriranog izvoznika kako je naveden u polju 1. obrasca iz Priloga 22-06;

                                       (f)

                                       je li registrirani izvoznik trgovac ili proizvođač, kako je navedeno u polju 3. obrasca iz Priloga 22-06 ili Priloga 22-06 A, prema potrebi.

                                 Odbijanje potpisivanja polja 6. nije osnova za odbijanje registriranja izvoznika.”;

                           (b)

                           u stavku 8. sljedeća točka (b) umeće se nakon točke (a) te se slijedom toga trenutačne točke od (b) do (e) ponovno numeriraju:

                                       „(b)

                                       datum registracije registriranog izvoznika;”.

               6.

               Članak 83. mijenja se kako slijedi:

                           (a)

                           u stavku 2. riječi „ili iz Priloga 22-06 A, prema potrebi” dodaju se nakon riječi „iz Priloga 22-06”;

                           (b)

                           u stavku 4. riječi „ili u Prilogu 22-06 A, prema potrebi” dodaju se nakon riječi „u Prilogu 22-06”.

               7.

               U članku 86. stavku 2. riječi „iz Priloga 22-06” zamjenjuju se riječima „iz Priloga 22-06 A”.

               8.

               Članak 92. mijenja se kako slijedi:

                           (a)

                           u stavku 3. dodaje se sljedeći podstavak:
                           „Izvoznik ne mora potpisati tvrdnju o podrijetlu.”;

                           (b)

                           stavak 4. zamjenjuje se sljedećim:
                           „4.   Stavci 1., 2. i 3. primjenjuju se mutatis mutandis na sljedeće:

                                       (a)

                                       tvrdnje o podrijetlu sastavljene u Uniji za potrebe dvostrane kumulacije iz članka 53. Delegirane uredbe (EU) 2015/2446;

                                       (b)

                                       tvrdnje o podrijetlu robe koja se izvozi u zemlju korisnicu OSP-a Norveške, Švicarske ili Turske za potrebe kumulacije s materijalima podrijetlom iz Unije.”.

               9.

               Prilog 22-06 zamjenjuje se tekstom utvrđenim u Prilogu I. ovoj Uredbi.

               10.

               Nakon Priloga 22-06 umeće se novi Prilog 22-06 A kako je utvrđeno u Prilogu II. ovoj Uredbi.

               11.

               U Prilogu 22-07 bilješka 5. zamjenjuje se sljedećim:

                           „(5)

                           Potrebno je navesti zemlju podrijetla proizvoda. Ako se tvrdnja o podrijetlu odnosi na proizvode podrijetlom iz Unije, izvoznik mora navesti podrijetlo stavljanjem oznake ‚EU’. Ako se tvrdnja o podrijetlu djelomično ili u cijelosti odnosi na proizvode podrijetlom iz Ceute i Melille kako je navedeno u članku 112. Provedbene uredbe (EU) 2015/2447, izvoznik mora navesti podrijetlo stavljanjem oznake ‚CM’.”.

         Članak 2.
   Uredba (EEZ) br. 3510/80 stavlja se izvan snage.
   Članak 3.
   Uredba (EZ) br. 209/2005 stavlja se izvan snage.
   Članak 4.
   Ova Uredba stupa na snagu sljedećeg dana od dana objave u Službenom listu Europske unije.
   Članak 1. točka 3. primjenjuje se od 1. svibnja 2016.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. travnja 2018.

            Za Komisiju

            Predsjednik

         Jean-Claude JUNCKER

      (1)  SL L 269, 10.10.2013., str. 1.

      (2)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o Carinskom zakoniku Unije (SL L 343, 29.12.2015., str. 558.).

      (3)  Delegirana uredba Komisije (EU) 2015/2446 od 28. srpnja 2015. o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (SL L 343, 29.12.2015., str. 1.).

      (4)  Uredba Komisije (EEZ) br. 3510/80 od 23. prosinca 1980. o određivanju pojma proizvoda s podrijetlom u svrhu primjene carinskih povlastica koje odobrava Europska ekonomska zajednica za određene proizvode iz zemalja u razvoju (SL L 368, 31.12.1980., str. 1.).

      (5)  Uredba Komisije (EZ) br. 209/2005 od 7. veljače 2005. o utvrđivanju popisa tekstilnih proizvoda za koje pri puštanju u slobodan promet u Zajednici nije potreban dokaz o podrijetlu (SL L 34, 8.2.2005., str. 6.).

      (6)  Uredba Vijeća (EZ) br. 1541/98 od 13. srpnja 1998. o dokazu o podrijetlu za određene tekstilne proizvode obuhvaćene odsjekom XI. kombinirane nomenklature koji se puštaju u slobodan promet u Zajednici i o uvjetima prihvaćanja takvog dokaza (SL L 202, 18.7.1998., str. 11.).

      (7)  Uredba (EU) br. 955/2011 Europskog parlamenta i Vijeća od 14. rujna 2011. o stavljanju izvan snage Uredbe Vijeća (EZ) br. 1541/98 o dokazu o podrijetlu za određene tekstilne proizvode obuhvaćene odjeljkom XI. kombinirane nomenklature koji se puštaju u slobodan promet u Zajednici i o uvjetima prihvaćanja takvog dokaza te o izmjeni Uredbe Vijeća (EEZ) br. 3030/93 o zajedničkim pravilima za uvoz određenih tekstilnih proizvoda iz trećih zemalja (SL L 259, 4.10.2011., str. 5.).

      PRILOG I.
      „
            PRILOG 22-06

               ZAHTJEV ZA STATUS REGISTRIRANOG IZVOZNIKA

               za potrebe sustava općih carinskih povlastica Europske unije, Norveške, Švicarske i Turske
                (1)

                                       1.

                                    Ime, puna adresa i zemlja izvoznika, podaci za kontakt te broj TIN.

                                       2.

                                    Dodatni podaci za kontakt, uključujući broj telefona i telefaksa te, ako postoji, adresu e-pošte (nije obvezno).

                                       3.

                                    Navesti je li glavna djelatnost proizvodnja ili trgovina.

                                       4.

                                    Indikativni opis robe koja ispunjava uvjete za povlašteno postupanje, uključujući indikativni popis tarifnih brojeva Harmoniziranog sustava (ili poglavlja ako je roba kojom se trguje razvrstana u više od dvadeset tarifnih brojeva Harmoniziranog sustava).

                                       5.

                                    Obvezujuća izjava koju daje izvoznik

                                       Niže potpisana osoba:

                                                —

                                                   izjavljuje da su prethodno navedeni podaci točni;

                                                —

                                                   potvrđuje da ni jedna prethodna registracija nije opozvana; odnosno, u slučaju opoziva potvrđuje da je uklonjena nesukladnost koja je dovela do tog opoziva;

                                                —

                                                   obvezuje se sastaviti tvrdnje o podrijetlu samo za robu koja ispunjava uvjete za povlašteno postupanje i koja je sukladna pravilima o podrijetlu određenima za navedenu robu u Općem sustavu povlastica;

                                                —

                                                   obvezuje se čuvati odgovarajuću trgovačku računovodstvenu dokumentaciju za proizvodnju/nabavu robe koja ispunjava uvjete za povlašteno postupanje najmanje tri godine od završetka kalendarske godine u kojoj je sastavljena tvrdnja o podrijetlu;

                                                —

                                                   obvezuje se odmah obavijestiti nadležno tijelo o novonastalim promjenama svojih registracijskih podataka od stjecanja broja registriranog izvoznika;

                                                —

                                                   obvezuje se surađivati s nadležnim tijelom;

                                                —

                                                   obvezuje se prihvatiti sve provjere točnosti svojih tvrdnji o podrijetlu, uključujući provjeru računovodstvenih podataka i posjete Europske komisije ili tijela država članica, kao i tijela Norveške, Švicarske i Turske svojim poslovnim prostorima;

                                                —

                                                   obvezuje se zatražiti opoziv svoje registracije u sustavu ako više ne ispunjava uvjete za izvoz bilo koje robe na temelju sustava;

                                                —

                                                   obvezuje se zatražiti opoziv svoje registracije u sustavu ako više ne namjerava izvoziti takvu robu na temelju sustava.

                                          …

                                       Mjesto, datum, potpis ovlaštenog potpisnika, ime i položaj
                                        (2)

                                       6.

                                    Prethodna dobrovoljna i izričita suglasnost izvoznika za objavu njegovih podataka na javnim internetskim stranicama

                                       Niže potpisana osoba obaviještena je da podaci navedeni u ovoj izjavi mogu biti dostupni javnosti na javnim internetskim stranicama. Niže potpisana osoba prihvaća objavu tih podataka na javnim internetskim stranicama. Niže potpisana osoba može povući svoju suglasnost za objavu tih podataka na javnim internetskim stranicama podnošenjem zahtjeva nadležnom tijelu odgovornom za registraciju.

                                    …

                                       Mjesto, datum, potpis ovlaštenog potpisnika, ime i položaj
                                        (2)

                                       7.

                                    Polje popunjava nadležno tijelo

                                       Podnositelj zahtjeva registriran je pod sljedećim brojem:

                                                   Registracijski broj: …

                                                   Datum registracije …

                                                   Datum od kojeg je registracija važeća …

                                       Potpis i pečat
                                        (2) …

                           Obavijest

                        o zaštiti i obradi osobnih podataka u sustavu

                                    1.

                                    Kada Europska komisija obrađuje osobne podatke iz ovog zahtjeva za status registriranog izvoznika, primjenjuje se Uredba (EZ) br. 45/2001 Europskog parlamenta i Vijeća o zaštiti pojedinaca u vezi s obradom osobnih podataka u institucijama i tijelima Unije i slobodi kretanja takvih podataka. Kada nadležna tijela zemlje korisnice ili treće zemlje, koja provode Direktivu 95/46/EZ Europskog parlamenta i Vijeća o zaštiti pojedinaca u vezi s obradom osobnih podataka i slobodnom protoku takvih podataka, obrađuju osobne podatke iz ovog zahtjeva za status registriranog izvoznika, primjenjuju se odgovarajuće nacionalne odredbe za provedbu te direktive.

                                    2.

                                    Osobni podaci povezani sa zahtjevom za status registriranog izvoznika obrađuju se za potrebe pravila Općeg sustava povlastica (OSP) Unije o podrijetlu, kako su definirana u relevantnom zakonodavstvu Unije. Predmetno zakonodavstvo kojim se utvrđuju pravila OSP-a Unije o podrijetlu pravna je osnova za obradu osobnih podataka u vezi sa zahtjevom za status registriranog izvoznika.

                                    3.

                                    Nadležno tijelo u državi u kojoj je zahtjev podnesen odgovorno je za nadzor u vezi s obradom osobnih podataka u sustavu REX.
                                    Popis nadležnih tijela objavljuje se na internetskim stranicama Komisije.

                                    4.

                                    Pristup svim podacima iz ovog zahtjeva odobrava se putem korisničkog imena/lozinke korisnicima u Komisiji, nadležnim tijelima zemalja korisnica i carinskim tijelima u državama članicama, Norveškoj, Švicarskoj i Turskoj.

                                    5.

                                    Nadležna tijela zemalja korisnica podatke o opozvanim registracijama pohranjuju u sustavu REX u razdoblju od deset kalendarskih godina. To razdoblje počinje teći od kraja godine tijekom koje je došlo do opoziva registracije.

                                    6.

                                    Osobe čiji se podaci obrađuju imaju pravo pristupa podacima koji se odnose na njih, a koji će se obraditi u sustavu REX i, prema potrebi, pravo ispravljanja, brisanja ili blokiranja podataka u skladu s Uredbom (EZ) br. 45/2001 ili nacionalnim propisima za provedbu Direktive 95/46/EZ. Svi zahtjevi za pravo pristupa, ispravljanja, brisanja ili blokiranja podnose se na obradu nadležnim tijelima zemalja korisnica koje su nadležne za registraciju, prema potrebi. Ako registrirani izvoznik podnese Komisiji zahtjev za ostvarivanje tog prava, Komisija taj zahtjev prosljeđuje nadležnim tijelima predmetne zemlje korisnice. Ako registrirani izvoznik nije uspio ostvariti svoja prava putem tijela odgovornog za nadzor obrade podataka, registrirani izvoznik podnosi takav zahtjev Komisiji, koja djeluje u funkciji nadzornog tijela. Komisija ima pravo ispravljanja, brisanja ili blokiranja podataka.

                                    7.

                                    Pritužbe se mogu uputiti odgovarajućem nacionalnom nadležnom tijelu za zaštitu podataka. Podaci za kontakt nacionalnih nadležnih tijela za zaštitu podataka dostupni su na internetskim stranicama Europske komisije, Glavne uprave za pravosuđe: (http://ec.europa.eu/justice/data-protection/bodies/authorities/eu/index_en.htm#h2-1).
                                    Ako se pritužba odnosi na obradu podataka koju provodi Europska komisija, treba je uputiti Europskom nadzorniku za zaštitu podataka (EDPS) (http://www.edps.europa.eu/EDPSWEB/).

                  ”

         (1)  Ovaj je obrazac zajednički sustavima OSP-a četiriju subjekata: Unije (EU), Norveške, Švicarske i Turske („subjekti”). Međutim, napominjemo da se pojedinačni sustavi OSP-a tih subjekata mogu razlikovati s obzirom na obuhvaćene zemlje i proizvode. Stoga je svaka registracija važeća samo za potrebe izvoza u okviru sustava OSP-a u skladu s kojim se vaša država smatra zemljom korisnicom.

         (2)  Ako se za zahtjeve za status registriranog izvoznika ili druge razmjene informacija među registriranim izvoznicima i nadležnim tijelima u zemljama korisnicama ili carinskim tijelima u državama članicama upotrebljavaju sredstva elektroničke obrade podataka, potpis i pečat iz polja 5., 6. i 7. zamjenjuju se elektroničkom ovjerom.

      PRILOG II.
      „
            PRILOG 22-06 A

               ZAHTJEV ZA STATUS REGISTRIRANOG IZVOZNIKA

               za potrebe registracije izvoznika iz država članica

                                       1.

                                    Ime, puna adresa i zemlja izvoznika, podaci za kontakt te EORI broj.

                                       2.

                                    Dodatni podaci za kontakt, uključujući broj telefona i telefaksa te, ako postoji, adresu e-pošte (nije obvezno).

                                       3.

                                    Navesti je li glavna djelatnost proizvodnja ili trgovina.

                                       4.

                                    Indikativni opis robe koja ispunjava uvjete za povlašteno postupanje, uključujući indikativni popis tarifnih brojeva Harmoniziranog sustava (ili poglavlja ako je roba kojom se trguje razvrstana u više od dvadeset tarifnih brojeva Harmoniziranog sustava).

                                       5.

                                    Obvezujuća izjava koju daje izvoznik

                                       Niže potpisana osoba:

                                                —

                                                   izjavljuje da su prethodno navedeni podaci točni;

                                                —

                                                   potvrđuje da ni jedna prethodna registracija nije opozvana; odnosno, u slučaju opoziva potvrđuje da je uklonjena nesukladnost koja je dovela do tog opoziva;

                                                —

                                                   obvezuje se sastaviti tvrdnje o podrijetlu i druge isprave o podrijetlu samo za robu koja ispunjava uvjete za povlašteno postupanje i koja je sukladna pravilima o podrijetlu određenima za navedenu robu u predmetnom povlaštenom režimu;

                                                —

                                                   obvezuje se čuvati odgovarajuću trgovačku računovodstvenu dokumentaciju za proizvodnju/nabavu robe koja ispunjava uvjete za povlašteno postupanje onoliko dugo koliko se to zahtijeva u predmetnom povlaštenom režimu, a najmanje tri godine od završetka kalendarske godine u kojoj je sastavljena tvrdnja o podrijetlu ili druga isprava o podrijetlu;

                                                —

                                                   obvezuje se odmah obavijestiti carinska tijela o novonastalim promjenama svojih registracijskih podataka od stjecanja broja registriranog izvoznika;

                                                —

                                                   obvezuje se surađivati s carinskim tijelima;

                                                —

                                                   obvezuje se prihvatiti sve provjere točnosti svojih tvrdnji o podrijetlu ili drugih isprava o podrijetlu, uključujući provjeru računovodstvenih podataka i posjete Europske komisije ili tijela država članica svojim poslovnim prostorima;

                                                —

                                                   obvezuje se zatražiti opoziv svoje registracije u sustavu ako više ne ispunjava uvjete za primjenu sustava registriranih izvoznika;

                                                —

                                                   obvezuje se zatražiti opoziv svoje registracije ako više ne namjerava upotrebljavati sustav registriranih izvoznika.

                                          …

                                       Mjesto, datum, potpis ovlaštenog potpisnika, ime i položaj
                                        (1)

                                       6.

                                    Prethodna dobrovoljna i izričita suglasnost izvoznika za objavu njegovih podataka na javnim internetskim stranicama

                                       Niže potpisana osoba obaviještena je da podaci navedeni u ovoj izjavi mogu biti dostupni javnosti na javnim internetskim stranicama. Niže potpisana osoba prihvaća objavu tih podataka na javnim internetskim stranicama. Niže potpisana osoba može povući svoju suglasnost za objavu tih podataka na javnim internetskim stranicama podnošenjem zahtjeva nadležnom tijelu odgovornom za registraciju.

                                    …

                                       Mjesto, datum, potpis ovlaštenog potpisnika, ime i položaj
                                        (1)

                                       7.

                                    Polje popunjavaju carinska tijela

                                       Podnositelj zahtjeva registriran je pod sljedećim brojem:

                                                   Registracijski broj: …

                                                   Datum registracije …

                                                   Datum od kojeg je registracija važeća …

                                       Potpis i pečat
                                        (1) …

                           Obavijest

                        o zaštiti i obradi osobnih podataka u sustavu

                                    1.

                                    Kada Europska komisija obrađuje osobne podatke iz ovog zahtjeva za status registriranog izvoznika, primjenjuje se Uredba (EZ) br. 45/2001 Europskog parlamenta i Vijeća o zaštiti pojedinaca u vezi s obradom osobnih podataka u institucijama i tijelima Unije i slobodi kretanja takvih podataka.

                                    2.

                                    Osobni podaci povezani sa zahtjevom za status registriranog izvoznika obrađuju se za potrebe pravila o podrijetlu iz relevantnih povlaštenih trgovinskih režima Unije. Pravila o podrijetlu utvrđena u Provedbenoj uredbi Komisije (EU) 2015/2447 pravna su osnova za obradu osobnih podataka s obzirom na zahtjev za status registriranog izvoznika.

                                    3.

                                    Carinska tijela u državi u kojoj je zahtjev podnesen odgovorna su za nadzor u vezi s obradom osobnih podataka u sustavu REX.
                                    Popis carinskih odjela objavljuje se na internetskim stranicama Komisije.

                                    4.

                                    Pristup svim podacima iz ovog zahtjeva odobrava se putem korisničkog imena/lozinke korisnicima u Komisiji i carinskim tijelima u državama članicama, Norveškoj, Švicarskoj i Turskoj.

                                    5.

                                    Carinska tijela država članica podatke o opozvanim registracijama pohranjuju u sustavu REX u razdoblju od deset kalendarskih godina. To razdoblje počinje teći od kraja godine tijekom koje je došlo do opoziva registracije.

                                    6.

                                    Osobe čiji se podaci obrađuju imaju pravo pristupa podacima koji se odnose na njih, a koji će se obraditi u sustavu REX i, prema potrebi, pravo ispravljanja, brisanja ili blokiranja podataka u skladu s Uredbom (EZ) br. 45/2001 ili nacionalnim propisima za provedbu Direktive 95/46/EZ Europskog parlamenta i Vijeća o zaštiti pojedinaca u vezi s obradom osobnih podataka i slobodnom protoku takvih podataka. Svi zahtjevi za pravo pristupa, ispravljanja, brisanja ili blokiranja podnose se na obradu carinskim tijelima država članica koje su nadležne za registraciju, prema potrebi. Ako registrirani izvoznik podnese Komisiji zahtjev za ostvarivanje tog prava, Komisija taj zahtjev prosljeđuje carinskim tijelima predmetnih država članica. Ako registrirani izvoznik nije uspio ostvariti svoja prava putem tijela odgovornog za nadzor obrade podataka, registrirani izvoznik podnosi takav zahtjev Komisiji, koja djeluje u funkciji nadzornog tijela. Komisija ima pravo ispravljanja, brisanja ili blokiranja podataka.

                                    7.

                                    Pritužbe se mogu uputiti odgovarajućem nacionalnom nadležnom tijelu za zaštitu podataka. Podaci za kontakt nacionalnih nadležnih tijela za zaštitu podataka dostupni su na internetskim stranicama Europske komisije, Glavne uprave za pravosuđe: (http://ec.europa.eu/justice/data-protection/bodies/authorities/eu/index_en.htm#h2-1).
                                    Ako se pritužba odnosi na obradu podataka koju provodi Europska komisija, treba je uputiti Europskom nadzorniku za zaštitu podataka (EDPS) (http://www.edps.europa.eu/EDPSWEB/).

                  ”

         (1)  Ako se za zahtjeve za status registriranog izvoznika ili druge razmjene informacija među registriranim izvoznicima i nadležnim tijelima u zemljama korisnicama ili carinskim tijelima u državama članicama upotrebljavaju sredstva elektroničke obrade podataka, potpis i pečat iz polja 5., 6. i 7. zamjenjuju se elektroničkom ovjerom.


title: Provedbena uredba Komisije (EU) 2018/608 оd 19. travnja 2018. o utvrđivanju tehničkih kriterija za elektroničke oznake za pomorsku opremu (Tekst značajan za EGP. )

text:
               20.4.2018

               HR

               Službeni list Europske unije

               L 101/64

         PROVEDBENA UREDBA KOMISIJE (EU) 2018/608
   оd 19. travnja 2018.
   o utvrđivanju tehničkih kriterija za elektroničke oznake za pomorsku opremu
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2014/90/EU Europskog parlamenta i Vijeća od 23. srpnja 2014. o pomorskoj opremi i stavljanju izvan snage Direktive Vijeća 96/98/EZ (1), a posebno njezin članak 11. stavak 4.,
   budući da:

               (1)

               Direktivom 2014/90/EU Komisiji se dodjeljuju provedbene ovlasti kako bi se utvrdili odgovarajući tehnički kriteriji u vezi s projektiranjem, svojstvima, pričvršćivanjem i uporabom elektroničkih oznaka.

               (2)

               Izvršena je analiza troškova i koristi (2) od upotrebe elektroničkih oznaka koje bi bile dodatak znaku kormilarskog kola, a rezultat je bio pozitivna ocjena.

               (3)

               Za elektroničko označivanje pomorske opreme nisu potrebna velika ulaganja, a koristi proizvođačima, vlasnicima brodova, brodskim prijevoznicima i tijelima za nadzor tržišta.

               (4)

               Specifikacije utvrđene ovom Uredbom temelje se na usporedbi dostupnih tehnologija koja je provedena u okviru analize troškova i koristi te na prijedlozima prikladne strukture kodova za identifikaciju pomorske opreme.

               (5)

               Usporedba postojećih nosača podataka i arhitektura za razmjenu podataka provedena u okviru analize troškova i koristi urodila je preporukom da se kao najprikladnije tehnologije upotrebljavaju dvodimenzijski matrični kodovi i radiofrekvencijska identifikacija (RFID).

               (6)

               Analiza troškova i koristi pokazala je i da, zbog činjenice da elektroničke oznake imaju ograničeni kapacitet za pohranu podataka, podaci koji se očitaju s elektroničke oznake moraju sadržavati poveznicu na baze podataka gdje se mogu pronaći detaljnije informacije. Dvodimenzijski matrični kodovi i radiofrekvencijska identifikacija (RFID) kako su propisani ovom Uredbom sadržavaju ključne podatke dovoljne za takvu poveznicu.

               (7)

               Stoga bi se za pomorsku opremu trebala upotrebljavati jedinstvena identifikacijska oznaka temeljena na standardiziranoj strukturi koda koja je neovisna o tipu elektroničke oznake. Takva identifikacijska oznaka trebala bi biti dovoljno fleksibilna da korisnicima omogući izravan pristup najrelevantnijim bazama podataka pomorske opreme.

               (8)

               Format za kodiranje potrebnih podataka na nosaču podataka trebao bi se temeljiti na ISO normama. Taj bi format trebao omogućavati i proizvođačima unos dodatnih podataka, posebno u smislu da bi proizvođači trebali biti u mogućnosti u nosač podataka unijeti dodatne sigurnosne značajke kako bi se lakše otkrile kopije proizvoda.

               (9)

               Radi lake dostupnosti pri vizualnom pregledu, pomorska oprema s elektroničkim oznakama koje zamjenjuju znak kormilarskog kola trebala bi biti označena odgovarajućim simbolom.

               (10)

               Mjere predviđene ovom Uredbom u skladu su s mišljenjem Odbora za sigurnost na moru i sprečavanje onečišćenja s brodova (COSS),

         DONIJELA JE OVU UREDBU:
   Članak 1.
   Za potrebe ove Uredbe primjenjuju se sljedeće definicije:

               1.

               „elektronička oznaka” znači oznaka s radiofrekvencijskom identifikacijom (RFID) ili s dvodimenzijskim matričnim kodom;

               2.

               „identifikator namjene” znači prefiks u obliku broja čija je svrha određivanje značenja i formata kodiranih podataka.

         Članak 2.
   Proizvođači pomorske opreme mogu upotrebljavati sljedeće elektroničke oznake kako su navedene u Prilogu:

               (a)

               RFID oznake koje su trajno pričvršćene na pomorsku opremu;

               (b)

               optički čitljive oznake koje sadržavaju dvodimenzijske matrične kodove koji su trajno pričvršćeni na pomorsku opremu; ili

               (c)

               optički čitljive oznake koje sadržavaju dvodimenzijske matrične kodove kojima je pomorska oprema trajno označena.

         Članak 3.
   Na RFID elektroničkim oznakama koje zamjenjuju znak kormilarskog kola, ili pored tih oznaka, mora se nalaziti vidljiv, čitljiv i neizbrisiv simbol opisan u točki 3.1. ili 3.2. Priloga.
   Na pomorskoj opremi s optički čitljivim oznakama koje sadržavaju dvodimenzijske matrične kodove koji zamjenjuju znak kormilarskog kola, ili pored tih oznaka, mora se nalaziti vidljiv, čitljiv i neizbrisiv simbol opisan u točki 3.3. Priloga.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. travnja 2018.

            Za Komisiju

            Predsjednik

         Jean-Claude JUNCKER

      (1)  SL L 257, 28.8.2014., str. 146.

      (2)  „Pomorska oprema – moguće uvođenje elektroničke oznake kao dodatka znaku kormilarskog kola ili zamjene za taj znak”, poziv na podnošenje ponuda br. MOVE/D2/2015-372 V1.0 Glavne uprave za mobilnost i promet Europske komisije.

      PRILOG
      1.   Identifikacija pomorske opreme

                  1.1.

                  Elektroničke oznake za pomorsku opremu moraju se sastojati od elektronički čitljivog identifikatora koji funkcionira na načelu radijskih frekvencija (RFID) ili optički čitljivog dvodimenzijskog matričnog koda, i sadržavati sljedeće podatke:

                              (a)

                              odgovarajući identifikator namjene u skladu s ISO/IEC 15434:2006 i ISO/IEC 15418:2016, uz upotrebu identifikatora podataka ASC MH10 ili identifikatora namjene GS1;

                              (b)

                              tip modula ocjene sukladnosti koji su opisani u Prilogu II. Direktivi 2014/90/EU za ocjenu sukladnosti (jedno slovo abecede);

                              (c)

                              identifikacijski broj prijavljenog tijela koji je tom tijelu dodijelila Komisija u skladu s točkom 3.1. Priloga IV. Direktivi 2014/90/EU (4 znamenke);

                              (d)

                              broj pojedinačne provjere (modul G) ili EZ pregleda tipa i sukladnost s certifikatima tipa (modul B i D, E ili F) (najviše 20 alfanumeričkih znamenki).

                  1.2.

                  Osim podataka iz točke 1.1., elektroničke oznake mogu sadržavati i podatke koji se odnose na broj proizvodnog pogona, kôd proizvoda, broj serije i/ili dodatne informacije koje upisuje proizvođač u skladu s ISO/IEC 15434:2006 (uz upotrebu identifikatora podataka ASC MH10 ili identifikatorâ namjene GS1).

                  1.3.

                  Primjeri:

                              Moduli B + D: [vidjeti točku 1.2.] + ([odgovarajući identifikator]) B 0575 40123 + D 0038 040124

                              Moduli B + E: [vidjeti točku 1.2.] + ([odgovarajući identifikator]) B 0575 40123 + E 0038 040125

                              Moduli B + F: [vidjeti točku 1.2.] + ([odgovarajući identifikator]) B 0575 40123 + F 0038 040126

                              Modul G: [vidjeti točku 1.2.] + ([odgovarajući identifikator]) G 0575 040126.

            2.   Elektroničke oznake

      2.1.   RFID oznake

      RFID transponderi moraju raditi u rasponu frekvencija od 860 do 960 MHz u skladu s ISO/IEC 18000-6:2004 (tip C).
      Elektronička oznaka mora biti pričvršćena za predmetnu pomorsku opremu na trajan način kako bi se osiguralo da se elektroničku oznaku može očitavati kako je predviđeno tijekom cijelog životnog vijeka tog primjerka pomorske opreme.
      2.2.   Dvodimenzijski matrični kodovi

      Dvodimenzijski matrični kodovi moraju biti u skladu s ISO/IEC 16022:2006.
      Elektronička oznaka mora biti upisana na predmetnu pomorsku opremu, ili na nju pričvršćena, na trajan način kako bi se osiguralo da se elektroničku oznaku može očitavati kako je predviđeno tijekom cijelog životnog vijeka tog primjerka pomorske opreme.
      3.   Simboli

                  3.1.

                  3.2.

                  3.3


title: Provedbena uredba Komisije (EU) 2018/609 оd 19. travnja 2018. o najvišoj otkupnoj cijeni za obrano mlijeko u prahu za drugi pojedinačni poziv za podnošenje ponuda u okviru natječajnog postupka otvorenog Provedbenom uredbom (EU) 2018/154

text:
               20.4.2018

               HR

               Službeni list Europske unije

               L 101/68

         PROVEDBENA UREDBA KOMISIJE (EU) 2018/609
   оd 19. travnja 2018.
   o najvišoj otkupnoj cijeni za obrano mlijeko u prahu za drugi pojedinačni poziv za podnošenje ponuda u okviru natječajnog postupka otvorenog Provedbenom uredbom (EU) 2018/154
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (1), a posebno njezin članak 3.,
   budući da:

               (1)

               Provedbenom uredbom Komisije (EU) 2018/154 (2) otvoren je otkup obranog mlijeka u prahu putem natječajnog postupka za razdoblje javne intervencije od 1. ožujka do 30. rujna 2018. u skladu s uvjetima utvrđenima Provedbenom uredbom Komisije (EU) 2016/1240 (3).

               (2)

               U skladu s člankom 14. stavkom 1. Provedbene uredbe (EU) 2016/1240, na temelju ponuda primljenih kao odgovor na pojedinačne pozive za podnošenje ponuda, Komisija mora odrediti najvišu otkupnu cijenu ili odlučiti da neće odrediti najvišu otkupnu cijenu.

               (3)

               U svjetlu ponuda primljenih za drugi pojedinačni poziv za podnošenje ponuda, najvišu otkupnu cijenu ne bi trebalo odrediti.

               (4)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Za drugi pojedinačni poziv za podnošenje ponuda za otkup obranog mlijeka u prahu u okviru natječajnog postupka otvorenog Uredbom (EU) 2018/154, za koji je rok za podnošenje ponuda istekao 17. travnja 2018., ne određuje se najviša prodajna cijena.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. travnja 2018.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 346, 20.12.2013., str. 12.

      (2)  Provedbena uredba Komisije (EU) 2018/154 od 30. siječnja 2018. o otvaranju natječajnog postupka za otkup obranog mlijeka u prahu u razdoblju javne intervencije od 1. ožujka do 30. rujna 2018. (SL L 29, 1.2.2018., str. 6.).

      (3)  Provedbena uredba Komisije (EU) 2016/1240 od 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (SL L 206, 30.7.2016., str. 71.)


title: Provedbena uredba Komisije (EU) 2018/700 оd 8. svibnja 2018. o izmjeni popisâ objekata iz trećih zemalja iz kojih je dopušten uvoz određenih proizvoda životinjskog podrijetla, u pogledu određenih objekata iz Brazila (Tekst značajan za EGP. )

text:
               14.5.2018

               HR

               Službeni list Europske unije

               L 118/1

         PROVEDBENA UREDBA KOMISIJE (EU) 2018/700
   оd 8. svibnja 2018.
   o izmjeni popisâ objekata iz trećih zemalja iz kojih je dopušten uvoz određenih proizvoda životinjskog podrijetla, u pogledu određenih objekata iz Brazila
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (1), a posebno njezin članak 12. stavak 4. točku (c),
   budući da:

               (1)

               Uredbom (EZ) br. 854/2004 utvrđuju se posebna pravila za organizaciju službenih kontrola proizvoda životinjskog podrijetla. Konkretno, člankom 12. stavkom 1. te uredbe predviđa se da se proizvodi životinjskog podrijetla smiju uvoziti u Uniju jedino ako potječu iz objekata iz trećih zemalja koji se nalaze na popisima sastavljenima i ažuriranima u skladu s navedenim člankom. Ti su popisi dostupni na web-mjestu Glavne uprave za zdravlje i sigurnost hrane (2).

               (2)

               Člankom 12. stavkom 2. Uredbe (EZ) br. 854/2004 propisuje se da se objekti iz trećih zemalja uvrštavaju na navedene popise jedino ako nadležna tijela treće zemlje jamče da ti objekti ispunjavaju uvjete utvrđene u tom članku. Osim toga, u skladu s člankom 12. stavkom 3. Uredbe (EZ) br. 854/2004 nadležna tijela predmetne treće zemlje trebala bi redovito ažurirati te popise objekata i dostavljati ih Komisiji.

               (3)

               Člankom 12. stavkom 4. točkom (c) Uredbe (EZ) br. 854/2004 od Komisije se zahtijeva da poduzme odgovarajuće mjere za izmjenu popisa objekata ako smatra da su takve izmjene potrebne s obzirom na relevantne podatke kao što su izvješća inspekcijskih pregleda Unije ili obavijesti država članica u okviru sustava brzog uzbunjivanja za hranu i hranu za životinje (RASFF) osnovanog Uredbom (EZ) br. 178/2002 Europskog parlamenta i Vijeća (3).

               (4)

               Od ožujka 2017. Komisija je od država članica putem sustava brzog uzbunjivanja primila obavijesti o znatnom broju ozbiljnih i opetovanih slučajeva neispunjavanja uvjeta zbog prisutnosti salmonele u mesu peradi i pripravcima od mesa peradi podrijetlom iz nekoliko objekata iz Brazila. Brazilska nadležna tijela obaviještena su o tim slučajevima neispunjavanja zahtjeva Unije te je od njih zatraženo da poduzmu potrebne korektivne mjere.

               (5)

               Podaci koje su dostavila brazilska nadležna tijela i rezultati službenih kontrola na granicama Unije nisu dokazali da su poduzete potrebne korektivne mjere za uklanjanje utvrđenih nedostataka. Prema tome nema dovoljno jamstava da predmetni objekti u ovom trenutku ispunjavaju zahtjeve Unije te stoga proizvodi podrijetlom iz tih objekata mogu predstavljati rizik za javno zdravlje. Stoga je nužno ukloniti te objekte s popisa objekata iz kojih je dopušten uvoz proizvoda od peradi u Uniju.

               (6)

               U ožujku 2018., prema podacima koje su dostavila brazilska nadležna tijela, u Brazilu su otkriveni slučajevi prevara povezani s laboratorijskim certificiranjem mesa i mesnih proizvoda koji se izvoze u Uniju. U tom pogledu tekuće istrage i nedavne mjere sudskih tijela u Brazilu upućuju na to da nema dovoljno jamstava da objekti društava BRF S.A. i SHB S.A., koji imaju odobrenje za izvoz mesa i mesnih proizvoda u Uniju, ispunjavaju odgovarajuće zahtjeve Unije. Stoga proizvodi iz tih objekata mogu predstavljati rizik za javno zdravlje te je primjereno ukloniti ih s popisa objekata iz kojih je dopušten uvoz mesa i mesnih proizvoda u Uniju.

               (7)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Popisi objekata iz članka 12. Uredbe (EZ) br. 854/2004, iz kojih je dopušten uvoz određenih proizvoda životinjskog podrijetla u Uniju, mijenjaju se kako je navedeno u Prilogu.
   Članak 2.
   Ova Uredba stupa na snagu drugog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. svibnja 2018.

            Za Komisiju

            Predsjednik

         Jean-Claude JUNCKER

      (1)  SL L 139, 30.4.2004., str. 206.

      (2)  https://ec.europa.eu/food/safety/international_affairs/trade/non-eu-countries_en

      (3)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).

      PRILOG

                  1.

                  S popisa objekata iz Brazila iz kojih je dopušten uvoz mesa domaćih papkara (odjeljak I.) uklanja se sljedeći unos:

                              Broj odobrenja

                              Ime

                              Grad

                              Regija

                              Aktivnosti

                              Napomena

                              928

                              BRF S. A.

                              Ponta Grossa

                              Paraná

                              CS

                              2

                  2.

                  S popisa objekata iz Brazila iz kojih je dopušten uvoz mesa peradi i dvojezubaca (odjeljak II.) uklanjaju se sljedeći unosi:

                              Broj odobrenja

                              Ime

                              Grad

                              Regija

                              Aktivnosti

                              Napomena

                              1

                              BRF S. A.

                              Concordia

                              Santa Catarina

                              CP, CS, SH

                              A

                              18

                              BRF S. A.

                              Dourados

                              Mato Grosso do Sul

                              CP, SH

                              A

                              103

                              BRF S. A.

                              Serafina Correa

                              Rio Grande do Sul

                              CP, CS, SH

                              A

                              104

                              BRF S. A.

                              Chapeco

                              Santa Catarina

                              CP, CS, SH

                              A

                              466

                              BRF S. A.

                              Capinzal

                              Santa Catarina

                              CP, CS, SH

                              A

                              928

                              BRF S. A.

                              Ponta Grossa

                              Paraná

                              CS

                              2

                              1001

                              BRF S. A.

                              Rio Verde

                              Goias

                              CP, CS, SH

                              A

                              2014

                              BRF S. A.

                              Marau

                              Rio Grande do Sul

                              CP, CS, SH

                              A

                              2518

                              SHB Comercio e Industria de Alimentos S. A.

                              Francisco Beltrao

                              Paraná

                              CP, CS, SH

                              A

                              4567

                              SHB Comercio e Industria de Alimentos S. A.

                              Nova Mutum

                              Mato Grosso

                              CP, CS, SH

                              A

                  3.

                  S popisa objekata iz Brazila iz kojih je dopušten uvoz mljevenog mesa, mesnih pripravaka i strojno otkoštenog mesa (odjeljak V.) uklanjaju se sljedeći unosi:

                              Broj odobrenja

                              Ime

                              Grad

                              Regija

                              Aktivnosti

                              Napomena

                              1

                              BRF S. A.

                              Concordia

                              Santa Catarina

                              MP

                              48, A

                              18

                              BRF S. A.

                              Dourados

                              Mato Grosso do Sul

                              MP

                              48, A

                              103

                              BRF S. A.

                              Serafina Correa

                              Rio Grande do Sul

                              MP

                              48, A

                              104

                              BRF S. A.

                              Chapeco

                              Santa Catarina

                              MP

                              48, A

                              292

                              BRF S. A.

                              Varzea Grande

                              Mato Grosso

                              MP

                              48, A, B

                              466

                              BRF S. A.

                              Capinzal

                              Santa Catarina

                              MP

                              48, A

                              516

                              Copacol-Cooperativa Agroindustrial Consolata

                              Cafelandia

                              Paraná

                              MP

                              48, A

                              797

                              Cooperativa Agroindustrial - Copagril

                              Marechal Cándido Rondon

                              Paraná

                              MP

                              48, A

                              1001

                              BRF S. A.

                              Rio Verde

                              Goias

                              MP

                              48, A

                              2014

                              BRF S. A.

                              Marau

                              Rio Grande do Sul

                              MP

                              48, A

                              2518

                              SHB Comercio e Industria de Alimentos S. A.

                              Francisco Beltrao

                              Paraná

                              MP

                              48, A

                              2758

                              Zanchetta Alimentos Ltda

                              Boituva

                              São Paulo

                              MP

                              48, A

                              3404

                              Sao Salvador Alimentos S/A

                              Itaberai

                              Goias

                              MP

                              48, A

                              3409

                              Bello Alimentos Ltda

                              Itaquirai

                              Mato Grosso do Sul

                              MP

                              A

                              3887

                              Coopavel - Cooperativa Agroindustrial

                              Cascavel

                              Paraná

                              MP

                              48, A

                              4232

                              Avenorte Avicola Cianorte Ltda

                              Cianorte

                              Paraná

                              MP

                              A

                              4444

                              LAR Cooperativa Agroindustrial

                              Matelandia

                              Paraná

                              MP

                              48, A

                              4567

                              SHB Comercio e Industria de Alimentos S. A.

                              Nova Mutum

                              Mato Grosso

                              MP

                              48, A

                  4.

                  S popisa objekata iz Brazila iz kojih je dopušten uvoz mesnih proizvoda (odjeljak VI.) uklanjaju se sljedeći unosi:

                              Broj odobrenja

                              Ime

                              Grad

                              Regija

                              Aktivnosti

                              Napomena

                              104

                              BRF S. A.

                              Chapeco

                              Santa Catarina

                              PP

                              22, A

                              292

                              BRF S. A.

                              Varzea Grande

                              Mato Grosso

                              PP

                              22, A, B

                              466

                              BRF S. A.

                              Capinzal

                              Santa Catarina

                              PP

                              22, A

                              716

                              BRF S. A.

                              Toledo

                              Paraná

                              PP

                              22, A

                              1001

                              BRF S. A.

                              Rio Verde

                              Goias

                              PP

                              22, A

                              2014

                              BRF S. A.

                              Marau

                              Rio Grande do Sul

                              PP

                              22, A

            Legenda uz aktivnosti:

                  CP

                  Rasjekavaonica

                  CS

                  Hladnjača

                  MP

                  Objekt za mesne pripravke

                  PP

                  Objekt za preradu mesa

                  SH

                  Klaonica

            Legenda uz napomene:

                  2.

                  Samo pakirano meso

                  48.

                  Isključeno je mljeveno meso peradi i strojno otkošteno meso peradi

                  A

                  Perad

                  B

                  Bovinae


title: Provedbena uredba Komisije (EU) 2018/701 оd 8. svibnja 2018. o odstupanju od Provedbene uredbe (EU) br. 809/2014 u pogledu konačnog datuma za podnošenje jedinstvenog zahtjeva, zahtjevâ za potporu ili zahtjevâ za plaćanje, konačnog datuma za prijavu izmjena jedinstvenog zahtjeva ili zahtjeva za plaćanje i konačnog datuma za podnošenje zahtjevâ za dodjelu prava na plaćanje ili povećanje vrijednosti pravâ na plaćanje u okviru programa osnovnog plaćanja za godinu 2018.

text:
               14.5.2018

               HR

               Službeni list Europske unije

               L 118/5

         PROVEDBENA UREDBA KOMISIJE (EU) 2018/701
   оd 8. svibnja 2018.
   o odstupanju od Provedbene uredbe (EU) br. 809/2014 u pogledu konačnog datuma za podnošenje jedinstvenog zahtjeva, zahtjevâ za potporu ili zahtjevâ za plaćanje, konačnog datuma za prijavu izmjena jedinstvenog zahtjeva ili zahtjeva za plaćanje i konačnog datuma za podnošenje zahtjevâ za dodjelu prava na plaćanje ili povećanje vrijednosti pravâ na plaćanje u okviru programa osnovnog plaćanja za godinu 2018.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 78. prvi stavak točku (b) i drugi stavak,
   budući da:

               (1)

               Provedbenom uredbom Komisije (EU) br. 809/2014 (2) predviđen je konačni datum za podnošenje jedinstvenog zahtjeva, zahtjevâ za potporu ili zahtjevâ za plaćanje, konačni datum za prijavu izmjena jedinstvenog zahtjeva ili zahtjeva za plaćanje i konačni datum za podnošenje zahtjevâ za dodjelu pravâ na plaćanje ili povećanje vrijednosti pravâ na plaćanje u okviru programa osnovnog plaćanja.

               (2)

               Države članice uvode promjene u svojim administrativnim sustavima za izravna plaćanja koje proizlaze iz izmjena uvedenih Uredbom (EU) 2017/2393 Europskog parlamenta i Vijeća (3), među ostalim, reorganizaciju sustava informacijskih tehnologija, promjene u postupcima i aktivnosti podizanja razine svijesti korisnika kako bi ih se obavijestilo o novim pravnim zahtjevima. Osim toga, neke države članice kasne u provedbi zahtjeva za geoprostornu potporu. Kao rezultat toga, u državama članicama došlo je do iznimnih administrativnih poteškoća.

               (3)

               To je stanje utjecalo na mogućnost korisnika da podnese jedinstveni zahtjev, zahtjeve za potporu ili zahtjeve za plaćanje i zahtjeve za dodjelu pravâ na plaćanje ili na povećanje vrijednosti pravâ na plaćanje u okviru programa osnovnog plaćanja u rokovima predviđenima u članku 13. stavku 1. i članku 22. stavku 1. Provedbene uredbe (EU) br. 809/2014.

               (4)

               S obzirom na to stanje primjereno je predvidjeti odstupanje od članka 13. stavka 1. i članka 22. stavka 1. Provedbene uredbe (EU) br. 809/2014 kojim se omogućuje državama članicama da za 2018. godinu odrede konačni datum podnošenja jedinstvenog zahtjeva, zahtjevâ za potporu ili zahtjevâ za plaćanje i konačni datum za podnošenje zahtjevâ za dodjelu pravâ na plaćanje ili povećanje vrijednosti pravâ na plaćanje u okviru programa osnovnog plaćanja koji slijede nakon onih predviđenih u tim člancima. Budući da su datumi i razdoblja iz članka 11. stavka 4. i članka 15. stavaka 2. i 2a Provedbene uredbe (EU) br. 809/2014 povezani s konačnim datumom predviđenim člankom 13. stavkom 1. te Uredbe, trebalo bi se predvidjeti slično odstupanje za prijavu rezultata prethodne kontrole zahtjeva i izmjena jedinstvenog zahtjeva ili zahtjeva za plaćanje.

               (5)

               Budući da bi ta odstupanja trebala obuhvaćati jedinstveni zahtjev, zahtjeve za potporu i zahtjeve za plaćanje, izmjene jedinstvenog zahtjeva ili zahtjeva za plaćanje te zahtjeve za dodjelu pravâ na plaćanje za 2018., primjereno je da se ova Uredba primjenjuje na zahtjeve i zahtjeve za plaćanje koji se odnose na 2018. godinu.

               (6)

               Mjere predviđene ovom Uredbom u skladu su s mišljenjem Odbora za upravljanje izravnim plaćanjima i Odbora za ruralni razvoj,

         DONIJELA JE OVU UREDBU:
   Članak 1.
   Odstupajući od članka 13. stavka 1. prvog podstavka Provedbene uredbe (EU) br. 809/2014 konačni datumi za 2018. godinu koje određuju države članice i do kojih se jedinstveni zahtjev, zahtjevi za potporu ili zahtjevi za plaćanje moraju dostaviti moraju biti najkasnije do 15. lipnja.
   Članak 2.
   Odstupajući od članka 15. stavka 2. Provedbene uredbe (EU) br. 809/2014 u državama članicama koje se koriste odstupanjem iz članka 1. ove Uredbe, za 2018. godinu nadležno tijelo obavješćuje se u pisanom obliku do 15. lipnja o izmjenama jedinstvenog zahtjeva ili zahtjeva za plaćanje u skladu s člankom 15. stavkom 1. Provedbene uredbe (EU) br. 809/2014.
   Članak 3.
   Odstupanja iz članaka 1. i 2. primjenjuju se u predmetnim državama članicama u svrhu izračuna razdoblja od 26, 35 odnosno 10 kalendarskih dana nakon konačnog datuma za podnošenje jedinstvenog zahtjeva, zahtjevâ za potporu ili zahtjevâ za plaćanje, konačnog datuma za prijavu izmjena iz članka 11. stavka 4. i članka 15. stavka 2.a Provedbene uredbe (EU) br. 809/2014.
   Članak 4.
   Odstupajući od članka 22. stavka 1. Provedbene uredbe (EU) br. 809/2014, datum koji određuju države članice za 2018. godinu za podnošenje zahtjevâ za dodjelu pravâ na plaćanje ili povećanje vrijednosti pravâ na plaćanje u okviru programa osnovnog plaćanja mora biti najkasnije do 15. lipnja.
   Članak 5.
   Ova Uredba stupa na snagu na dan objave u Službenom listu Europske unije.
   Primjenjuje se na zahtjeve i zahtjeve za plaćanje koji se odnose na 2018. godinu.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. svibnja 2018.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 549.

      (2)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).

      (3)  Uredba (EU) 2017/2393 Europskog parlamenta i Vijeća od 13. prosinca 2017. o izmjeni uredaba (EU) br. 1305/2013 o potpori ruralnom razvoju iz Europskoga poljoprivrednog fonda za ruralni razvoj (EPFRR), (EU) br. 1306/2013 o financiranju, upravljanju i nadzoru zajedničke poljoprivredne politike, (EU) br. 1307/2013 o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike, (EU) br. 1308/2013 o uspostavljanju zajedničke organizacije tržišta poljoprivrednih proizvoda i (EU) br. 652/2014 o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal (SL L 350, 29.12.2017., str. 15.).


title: Provedbena uredba Vijeća (EU) 2018/705 od 14. svibnja 2018. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine

text:
               14.5.2018

               HR

               Službeni list Europske unije

               LI 118/1

         PROVEDBENA UREDBA VIJEĆA (EU) 2018/705
   od 14. svibnja 2018.
   o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (1), a posebno njezin članak 14. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 17. ožujka 2014. donijelo Uredbu (EU) br. 269/2014.

               (2)

               Nakon što je Ruska Federacija organizirala ruske predsjedničke izbore u nezakonito pripojenom Krimu i Sevastopolju, Vijeće smatra da bi pet osoba trebalo dodati na popis osoba, subjekata i tijela koji podliježu mjerama ograničavanja, kako je navedeno u Prilogu I. Uredbi (EU) br. 269/2014.

               (3)

               Prilog I. Uredbi (EU) br. 269/2014 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Osobe navedene u Prilogu ovoj Uredbi dodaju se na popis naveden u Prilogu I. Uredbi (EU) br. 269/2014.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. svibnja 2018.

            Za Vijeće

            Predsjednica

         E. ZAHARIEVA

      (1)  SL L 78, 17.3.2014., str. 6.

      PRILOG
      Sljedeće osobe dodaju se na popis osoba naveden u Prilogu I. Uredbi (EU) br. 269/2014:

                     Ime

                     Identifikacijski podaci

                     Obrazloženje

                     Datum uvrštenja

                     „162.

                     Inna Nikolayevna GUZEYEVA
                     (Инна Николаевна ГУЗЕЕВА)
                     Inna Nikolayevna GUZEEVA
                     (Инна Николаевна ГУЗЕЕВА)
                     Inna Mykolayivna HUZIEIEVA
                     (Iнна Миколаївна ГУЗЄЄВА)

                     Datum rođenja: 20.5.1971.
                     Mjesto rođenja: Krim
                     Adresa: Simferopolj, Lisnevka, 83 Kievskaya str., apt. 67

                     Zamjenica predsjednika krimskog izbornog povjerenstva. U tom svojstvu sudjelovala je u organizaciji ruskih predsjedničkih izbora održanih 18. ožujka 2018. u nezakonito pripojenom Krimu i Sevastopolju i na taj način aktivno podupirala i provodila politike kojima se podrivaju teritorijalna cjelovitost, suverenost i neovisnost Ukrajine.

                     14.5.2018.

                     163.

                     Natalya Ivanovna BEZRUCHENKO/
                     Natalia Ivanovna BEZRUCHENKO
                     (Наталья Ивановна БЕЗРУЧЕНКО)
                     Nataliya Ivanivna BEZRUCHENKO
                     (Наталія Iванівна БЕЗРУЧЕНКО)

                     Datum rođenja: 22.8.1979.
                     Mjesto rođenja: Simferopolj, Krim
                     Adresa: Autonomna Republika Krim, Gresovskoe, 5-A Kryzhizhanovskogo str., apt. 64

                     Tajnica krimskog izbornog povjerenstva. U tom svojstvu sudjelovala je u organizaciji ruskih predsjedničkih izbora održanih 18. ožujka 2018. u nezakonito pripojenom Krimu i Sevastopolju i na taj način aktivno podupirala i provodila politike kojima se podrivaju teritorijalna cjelovitost, suverenost i neovisnost Ukrajine.

                     14.5.2018.

                     164.

                     Aleksandr Yurevich PETUKHOV/
                     Aleksandr Yurievich PETUKHOV
                     (Александр Юрьевич ПЕТУХОВ)
                     Oleksandr Yuriyovych PIETUKHOV
                     (Олександр Юрійович ПЄТУХОВ)

                     Datum rođenja: 17.7.1970.

                     Predsjednik sevastopoljskog izbornog povjerenstva. U tom svojstvu sudjelovao je u organizaciji ruskih predsjedničkih izbora održanih 18. ožujka 2018. u nezakonito pripojenom Krimu i Sevastopolju i na taj način aktivno podupirao i provodio politike kojima se podrivaju teritorijalna cjelovitost, suverenost i neovisnost Ukrajine.

                     14.5.2018.

                     165.

                     Miroslav Aleksandrovich POGORELOV
                     (Мирослав Александрович ПОГОРЕЛОВ)
                     Myroslav Oleksandrovych POHORIELOV
                     (Мирослав Олександрович ПОГОРЄЛОВ)

                     Datum rođenja: 7.6.1968.

                     Zamjenik predsjednika sevastopoljskog izbornog povjerenstva. U tom svojstvu sudjelovao je u organizaciji ruskih predsjedničkih izbora održanih 18. ožujka 2018. u nezakonito pripojenom Krimu i Sevastopolju i na taj način aktivno podupirao i provodio politike kojima se podrivaju teritorijalna cjelovitost, suverenost i neovisnost Ukrajine.

                     14.5.2018.

                     166.

                     Anastasiya Nikolayevna KAPRANOVA
                     (Анастасия Николаевна КАПРАНОВА)
                     Anastasiya Mykolayivna KAPRANOVA
                     (Анастасія Миколаївна КАПРАНОВА)

                     Datum rođenja: 1964. (moguće: 21. travnja)

                     Tajnica sevastopoljskog izbornog povjerenstva. U tom svojstvu sudjelovala je u organizaciji ruskih predsjedničkih izbora održanih 18. ožujka 2018. u nezakonito pripojenom Krimu i Sevastopolju i na taj način aktivno podupirala i provodila politike kojima se podrivaju teritorijalna cjelovitost, suverenost i neovisnost Ukrajine.

                     14.5.2018.”


title: Provedbena uredba Komisije (EU) 2018/711 оd 14. svibnja 2018. o izmjeni Uredbe Vijeća (EU) 2016/44 o mjerama ograničavanja s obzirom na stanje u Libiji

text:
               15.5.2018

               HR

               Službeni list Europske unije

               L 119/35

         PROVEDBENA UREDBA KOMISIJE (EU) 2018/711
   оd 14. svibnja 2018.
   o izmjeni Uredbe Vijeća (EU) 2016/44 o mjerama ograničavanja s obzirom na stanje u Libiji
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (1),
   uzimajući u obzir Uredbu Vijeća (EU) 2016/44 od 18. siječnja 2016. o mjerama ograničavanja s obzirom na stanje u Libiji i o stavljanju izvan snage Uredbe (EU) br. 204/2011 (2), a posebno njezin članak 20. točku (b),
   budući da:

               (1)

               U Prilogu V. Uredbi (EU) 2016/44 navedena su plovila koja je Odbor za sankcije Ujedinjenih naroda uvrstio na popis u skladu sa stavkom 11. Rezolucije Vijeća sigurnosti UN-a 2146 (2014). Na temelju Uredbe (EU) 2016/44 ta plovila podliježu brojnim zabranama, uključujući zabranu utovara, prijevoza ili istovara sirove nafte iz Libije te pristupa lukama na području Unije.

               (2)

               Odbor Vijeća sigurnosti Ujedinjenih naroda, osnovan na temelju Rezolucije Vijeća sigurnosti Ujedinjenih naroda 1970 (2011), 18. i 29. travnja 2018. ažurirao je popis plovila koja podliježu mjerama ograničavanja. Prilog V. Uredbi (EU) 2016/44 trebalo bi stoga na odgovarajući način izmijeniti.

               (3)

               Kako bi se osigurala učinkovitost mjera predviđenih u ovoj Uredbi, ova bi Uredba trebala odmah stupiti na snagu,

         DONIJELA JE OVU UREDBU:
   Članak 1.
   Prilog V. Uredbi (EU) 2016/44 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. svibnja 2018.

            Za Komisiju,

            u ime predsjednika,

            Voditeljica Službe za instrumente vanjske politike

      (1)  SL L 206, 1.8.2015., str. 34.

      (2)  SL L 12, 19.1.2016., str. 1.

      PRILOG
      U Prilogu V. Uredbi Vijeća (EU) 2016/44 brišu se sljedeći unosi:

                  „(a)

                              1.

                                 Ime: NADINE. Dodan na popis u skladu sa stavkom 10. točkama (a) i (b) Rezolucije 2146 (2014), kako je produljena njezina primjena i kako je izmijenjena stavkom 2. Rezolucije 2362 (2017) (zabrana utovara, prijevoza i istovara; zabrana ulaska u luke). Na temelju točke 11. Rezolucije 2146 Odbor je 18. siječnja 2018. obnovio to uvrštenje te ono vrijedi do 17. travnja 2018., osim ako ga ranije poništi Odbor na temelju točke 12. Rezolucije 2146. Država zastave: Palau. Dodatne informacije: Uvršten na popis 21. srpnja 2017. IMO broj: 8900878. Plovilo se 19. siječnja 2018. nalazilo nedaleko od Muscata, Oman, izvan teritorijalnih voda te države;

                  (b)

                              2.

                                 Ime: Lynn S. Dodan na popis u skladu sa stavkom 10. točkama (a) i (b) Rezolucije 2146 (2014), kako je produljena njezina primjena i kako je izmijenjena stavkom 2. Rezolucije 2362 (2017) (zabrana utovara, prijevoza ili istovara; zabrana ulaska u luke). U skladu sa stavkom 11. Rezolucije 2146 Odbor je ovo uvrštavanje obnovio 26. siječnja 2018. (prethodno je produljenje bilo valjano do 29. siječnja 2018.) i ono je valjano do 28. travnja 2018., osim ako ga prije poništi Odbor na temelju stavka 12. Rezolucije 2146. Država zastave: Sveti Vincent i Grenadini. Dodatne informacije: Uvršteno na popis 2. kolovoza 2017. IMO broj: 8706349. Plovilo se 6. listopada 2017. nalazilo u teritorijalnom moru Libanona, odakle je otplovilo prema zapadu.”


title: Provedbena uredba Komisije (EU) 2018/710 оd 14. svibnja 2018. o produljenju odobrenja aktivne tvari siltiofam u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP. )

text:
               15.5.2018

               HR

               Službeni list Europske unije

               L 119/31

         PROVEDBENA UREDBA KOMISIJE (EU) 2018/710
   оd 14. svibnja 2018.
   o produljenju odobrenja aktivne tvari siltiofam u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1.,
   budući da:

               (1)

               Direktivom Komisije 2003/84/EZ (2) siltiofam je uvršten u Prilog I. Direktivi Vijeća 91/414/EEZ (3) kao aktivna tvar.

               (2)

               Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

               (3)

               Odobrenje aktivne tvari siltiofam, kako je navedena u dijelu A Priloga Provedbenoj uredbi Komisije (EU) br. 540/2011, istječe 31. listopada 2018.

               (4)

               Zahtjev za produljenje odobrenja aktivne tvari siltiofam podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

               (5)

               Podnositelj zahtjeva dostavio je dodatnu dokumentaciju u skladu sa zahtjevima iz članka 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

               (6)

               Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 22. lipnja 2015. Europskoj agenciji za sigurnost hrane („Agencija”) i Komisiji.

               (7)

               Agencija je izvješće o ocjeni produljenja dostavila na podnošenje primjedbi podnositelju zahtjeva i državama članicama te je primljene primjedbe proslijedila Komisiji. Agencija je uz to sažetak dodatne dokumentacije učinila dostupnim javnosti.

               (8)

               Agencija je 1. kolovoza 2016. Komisiji dostavila zaključak (6) o tome može li se pretpostaviti da siltiofam ispunjava mjerila za odobravanje iz članka 4. Uredbe (EZ) br. 1107/2009. Komisija je 22. ožujka 2018. Stalnom odboru za bilje, životinje, hranu i hranu za životinje dostavila nacrt izvješća o produljenju odobrenja za siltiofam.

               (9)

               Podnositelju zahtjeva omogućeno je podnošenje primjedbi na nacrt izvješća o produljenju.

               (10)

               Za jednu ili više reprezentativnih uporaba najmanje jednog sredstva za zaštitu bilja koje sadržava silthiofam utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena. Stoga je primjereno produljiti odobrenje za silthiofam.

               (11)

               Procjena rizika za produljenje odobrenja aktivne tvari siltiofam temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju siltiofam. Stoga je primjereno ukinuti ograničenje za uporabu te tvari isključivo kao herbicida.

               (12)

               U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete i ograničenja. Posebno je primjereno zatražiti dodatne potvrdne informacije.

               (13)

               Prilog Provedbenoj uredbi (EU) br. 540/2011 trebalo bi stoga na odgovarajući način izmijeniti.

               (14)

               Provedbenom uredbom Komisije (EU) 2017/1511 (7) rok važenja odobrenja za siltiofam produljen je do 31. listopada 2018. kako bi se postupak produljenja mogao dovršiti prije isteka odobrenja te tvari. Međutim, s obzirom na to da je odluka o produljenju odobrenja donesena prije novog datuma isteka odobrenja, ovu Uredbu trebalo bi primjenjivati od 1. srpnja 2018.

               (15)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Produljenje odobrenja aktivne tvari
   Odobrenje aktivne tvari silthiofam produljuje se kako je utvrđeno u Prilogu I.
   Članak 2.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. srpnja 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. svibnja 2018.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Direktiva Komisije 2003/84/EZ od 25. rujna 2003. o izmjeni Direktive Vijeća 91/414/EEZ radi uvrštavanja flurtamona, flufenaceta, jodosulfurona, dimetenamida-p, pikoksistrobina, fostiazata i siltiofama kao aktivnih tvari (SL L 247, 30.9.2003., str. 20.).

      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

      (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

      (6)  EFSA (Europska agencija za sigurnost hrane), 2016. Conclusion on the peer review of the pesticide risk assessment of the active substance silthiofam (Zaključak o stručnom pregledu procjene rizika od uporabe aktivne tvari siltiofam kao pesticida). EFSA Journal 2016.; 14(8):4574, 59 str. doi:10.2903/j.efsa.2016.4574. Dostupno na internetu: www.efsa.europa.eu.

      (7)  Provedbena uredba Komisije (EU) 2017/1511 od 30. kolovoza 2017. o izmjeni Provedbene uredbe (EU) br. 540/2011 u pogledu produljenja razdoblja odobrenja aktivnih tvari 1-metil-ciklopropen, beta-ciflutrin, klorotalonil, klorotoluron, cipermetrin, daminozid, deltametrin, dimetenamid-p, flufenacet, flurtamon, forklorfenuron, fostiazat, indoksakarb, iprodion, MCPA, MCPB, siltiofam, tiofanat-metil i tribenuron (SL L 224, 31.8.2017., str. 115.).

      PRILOG I.

                  Uobičajeni naziv, identifikacijski brojevi

                  Kemijski naziv prema IUPAC-u

                  Čistoća (1)

                  Datum odobrenja

                  Prestanak odobrenja

                  Posebne odredbe

                  Siltiofam
                  CAS br. 175217-20-6
                  CIPAC br. 635

                  N-alil-4,5-dimetil-2-(trimetilsilil) tiofen-3-karboksamid

                  ≥ 980 g/kg

                  1. srpnja 2018.

                  30. lipnja 2033.

                  Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za siltiofam, a posebno njegovi dodaci I. i II.
                  U svojoj ukupnoj ocjeni države članice moraju obratiti posebnu pozornost na sljedeće:

                              —

                              zaštitu korisnika sredstva,

                              —

                              zaštitu podzemnih voda u osjetljivim područjima,

                              —

                              zaštitu ptica, sisavaca i gujavica.

                        Uvjeti uporabe prema potrebi uključuju mjere za smanjenje rizika.
                  Podnositelj zahtjeva mora dostaviti Komisiji, državama članicama i Agenciji potvrdne informacije o sljedećem:

                              1.

                              učinku postupaka pročišćavanja vode na vrstu ostataka prisutnih u površinskim i podzemnim vodama, kada se površinska odnosno podzemna voda zahvaća za vodu za piće;

                              2.

                              o relevantnosti metabolita M2 i M6 s obzirom na eventualno relevantno razvrstavanje siltiofama u skladu s Uredbom (EZ) br. 1272/2008 Europskog parlamenta i Vijeća (2), osobito kao reproduktivno-toksične tvari kategorije 2.

                        Podnositelj zahtjeva dužan je dostaviti informacije iz točke 1. u roku od dvije godine nakon što Komisija učini dostupnima javnosti smjernice za ocjenu učinka postupaka pročišćavanja vode na vrstu ostataka prisutnih u površinskim odnosno podzemnim vodama i informacije iz točke 2. u roku od jedne godine nakon objave na stranici Europske agencije za kemikalije (ECHA) mišljenja o siltiofamu koje je donio njezin Odbor za procjenu rizika u skladu s člankom 37. stavkom 4. Uredbe (EZ) br. 1272/2008.

         (1)  Dodatni podaci o identifikaciji i specifikaciji aktivne tvari navedeni su u izvješću o pregledu.

         (2)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

      PRILOG II.
      Prilog Provedbenoj uredbi (EU) br. 540/2011 mijenja se kako slijedi:

                  1.

                  u dijelu A briše se unos 70. za siltiofam;

                  2.

                  u dijelu B dodaje se sljedeći unos:

                              Br.

                              Uobičajeni naziv, identifikacijski brojevi

                              Kemijski naziv prema IUPAC-u

                              Čistoća (1)

                              Datum odobrenja

                              Prestanak odobrenja

                              Posebne odredbe

                              „121.

                              Siltiofam
                              CAS br. 175217-20-6
                              CIPAC br. 635

                              N-alil-4,5-dimetil-2-(trimetilsilil) tiofen-3-karboksamid

                              ≥ 980 g/kg

                              1. srpnja 2018.

                              30. lipnja 2033.

                              Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za siltiofam, a posebno njegovi dodaci I. i II.
                              U svojoj ukupnoj ocjeni države članice moraju obratiti posebnu pozornost na sljedeće:

                                          —

                                          zaštitu korisnika sredstva,

                                          —

                                          zaštitu podzemnih voda u osjetljivim područjima,

                                          —

                                          zaštitu ptica, sisavaca i gujavica.

                                    Uvjeti uporabe prema potrebi uključuju mjere za smanjenje rizika.
                              Podnositelj zahtjeva mora dostaviti Komisiji, državama članicama i Agenciji potvrdne informacije o sljedećem:

                                          1.

                                          učinku postupaka pročišćavanja vode na vrstu ostataka prisutnih u površinskim i podzemnim vodama, kada se površinska odnosno podzemna voda zahvaća za vodu za piće;

                                          2.

                                          o relevantnosti metabolita M2 i M6 s obzirom na eventualno relevantno razvrstavanje siltiofama u skladu s Uredbom (EZ) br. 1272/2008, osobito kao reproduktivno-toksične tvari kategorije 2.

                                    Podnositelj zahtjeva dužan je dostaviti informacije iz točke 1. u roku od dvije godine nakon što Komisija učini dostupnima javnosti smjernice za ocjenu učinka postupaka pročišćavanja vode na vrstu ostataka prisutnih u površinskim odnosno podzemnim vodama i informacije iz točke 2. u roku od jedne godine nakon objave na stranici Europske agencija za kemikalije (ECHA) mišljenja o siltiofamu koje je donio njezin Odbor za procjenu rizika u skladu s člankom 37. stavkom 4. Uredbe (EZ) br. 1272/2008.”

         (1)  Dodatni podaci o identifikaciji i specifikaciji aktivne tvari navedeni su u izvješću o pregledu.